તે સમયે રાજકોટ મુળી બાજુથી સુરેન્દ્રનગર આવો એટલે પહેલુ બસ સ્ટેન્ડ ટાવર ચોક આવતું ટાવરની બાજુમાં જ સીટી પોલીસ સ્ટેશન અને તેની પાછળ તમામ સરકારી કચેરીઓ જીલ્લા પંચાયત કલેકટર કચેરી, તમામ કોર્ટો, ટેલીફોન એક્ષ્ચેંજ પોલીસ વડાની કચેરી તથા પોલીસ હેડ કવાર્ટર અને સરકીટ હાઉસ પણ ત્યાંજ બધુ બાજુ બાજુમાં આવેલું જીલ્લા આખાની જનતા તથા કર્મચારીઓ ટાવર ચોકમાં તો આવે જ અને ત્યાં જિલ્લા આખાની નવાજૂનની વાતો થાય અને તે વાતોમાં સુધારો વધારો થઈ ને વાતો આગળ ચાલતી તેને લોકો ટાવર ગેજેટ કહેતા.